**"Tähevärav: Kontiinum"** on "Tähevärava" sarja kuuluv Kanada-USA ulmefilm, mis valmis 2008. aastal.

Filmi tootis filmistuudio MGM Home Entertainment. Stsenarist oli Brad Wright ja filmi lavastas Martin Wood. Film on järg sarjale "Tähevärav SG-1" ja filmile "Tähevärav: Tõelaegas". Filmis mängivad "Tähevärav SG-1" Kümnenda hooaja osatäitjad ja hooaegadel 1–8 mänginud Richard Dean Anderson. Filmivõtted toimusid 2007. aasta alguses Vancouveri Bridge'i stuudios ja Arktikas. Film räägib seiklusest, kus SG-1 peab taastama esialgse ajajoone, mida Goa`uld Ba´al oli muutnud oma salajases tähelaevas "Achilles".

SG-1 ja Jack O'Neill osalevad viimase Goa´uldi süsteemiisanda väljavõtu tseremoonias. Ba`al tuleb välja kurjakuulutava hoiatusega ja ütleb, et originaalne Ba`al on muutnud ajajoone, kus hetkel toimuvat sündmust pole kunagi juhtunud. Samal ajal rändab originaalne Ba`al ajas tagasi aastasse 1939, et muuta ajajoon selliseks, kus Maa inimesed pole täheväravat kunagi kasutanud. Oma teadmistega esialgsest ajajoonest saavutab kontrolli Goa`uldi impeeriumi üle.

Film saavutas kriitikutelt parema vastuvõtu kui eelmise filmi "Tõelaekaga", võrreldes filmi õhustiku, süžee, tegelaste ja graafikaga. Filmi eelarve oli 7 miljonit USA dollarit  ja piletitulu oli 8 miljonit USA dollarit, mis on väiksem võrreldes sellega, kui eelmine film tõi sisse 13 miljonit dollarit. Film väljastati DVD-l ja Blu-ray disketil USA-s 29. juulil 2008 ja mujal maailmas samal aastal augustis. Televisiooni esilinastus toimus 3. aprillil 2009 SyFy kanalil.

Eestis esilinastus film 27. juunil 2010 telekanalil TV6.

Süžee
-----

SG-1 ja Jack O'Neill (Richard Dean Anderson) osalevad Goa´uldi Ba`ali (Cliff Simon) väljavõtu tseremoonial, viimase Goa´uldi süsteemiisanda hukkamisel. Ba'al väidab, et on kõigest originaalse Ba'ali kloon ja õige Ba'al reisib tagasi Maale aastasse 1939 ja mõrvab laeva "Achilles" meeskonna, mis veab täheväravat Ameerika Ühendriikidesse. Kapten (Mitchelli vanaisa) peab piisavalt vastu, et ära hoida laeva hävimine, kuid olevikus hakkavad inimesed ja esemed kaduma, algab see Vala Mal Dorani (Claudia Black) ja Teal'ci (Christopher Judge) haihtumisest. Ba`ali kloon tapab Jacki, kuid Samantha Carter (Amanda Tapping), Daniel Jackson (Michael Shanks) ja Cameron Mitchell (Ben Browder) suudavad enne haihtumist jõuda täheväravani.

Amanda Tapping Arktikas
Pärast ussiaugu läbimist leiavad nad end mahajäetud laeva "Achilleus" sisemuses, mis on seilanud Arktikasse. Ba'ali tegevus on tekitanud sellise ajajoone, kus Tähevärava Programmi pole kunagi loodud. Nad põgenevad uppuva "Achillese" pardalt, kuna see hakkas pärast C4 kasutamist merre vajuma. Jackson murrab oma jala laevalt põgenedes ja palub Carterit ja Mitchellit, et ta nad maha jätaks ja abi otsiks kusagilt. Pärast pikka rännakut Arktikas, merevägi eesotsas koloneli Jack O'Neilliga päästab nad. Neid viiakse Cheyenne sõjaväebaasi, kus neid küsitletakse ja räägivad toimunust. Kindral Hank Landry (Beau Bridges) usub nende juttu aga ei luba ta neil muuta ajajoont. Samal ajal avastavad nad, et alternatiivse ajajoone Daniel püüab jätkuvalt veenda inimesi oma püramiidide teoorias, Carter sai surma süstikuõnnetuses ja Mitchelli ei ole üldsegi olemas, sest tema vanaisa suri "Achillese" päästmise nimel. Kõik kolm eraldati üksteisest ja neile anti uus "elu" elada.

Aasta möödub ja SG-1 kutsutakse baasi tagasi, kui avastatakse Goa'uldi luurelaeva sõitmas keset Washingtoni. Selles ajajoones on Ba'al alistanud kõik süsteemiisandad ja on nüüd valmis vallutama Maa koos Qetesh`iga (kes elab Vala kehas), kes on tema kuninganna ja Teal'ciga, kes on tema peaminister. SG-1 viiakse presidendi Henry Hayesi (William Devane) ja kindral George Hammondi (Don S. Davis) juurde ning neile teatatakse, et SG-1 allikate abil on avastatud Antarktika tähevärava ja alustatud Iidsete eelposti väljakaevamist. SG-1-le antakse ülesandeks käivitada eelpostis nullpunktmoodul ja kasutada Iidsete kaitserelva Ba´ali hävitamiseks. Saabub ka Ba`ali armaada. Ba`ali leitnantide (endised süsteemiisandad) rahulolematuse tõttu teatab Ba`al, et kohtleb Tau'rit leebemalt kui plaanitud. Qetesh, tema kuninganna, reedab ta ja käsib tal rääkida sellest, kuidas ta Maa kohta nii palju teab. Qetesh käsib hävitada McMurdo baasi ja Iidsete eelposti ja tapab ka Ba`ali, kui Teal`c saab reetmisest aru.Qetesh käseb jaffadel Teal'ci tabada, kuid Teal`c põgeneb Al'keshi abil. Qetesh annab laevastikule korralduse pommitada Maad, ise samal ajal ise minnes kindlustama Ba`ali ajamasinat.

Pärast suurt Goa'uldi rünnakut muutis SG-1 oma teekonda ja sööstis Venemaale, sest venelased olid "Achillese" tähevärava ookeani põhjast üles tõstnud. Teel sinna Vene Migid päästavad nad, kui neid jälitasid Goa`uldi väikelennukid. Teal'c, kes saabub samuti hoonesse, püüdes kasutada täheväravat, et tappa Qetesh oma isanda mõrvamise pärast. SG-1 ja Teal`c saavutavad vaherahu ja lähevad koos Ba`ali salajasse tähelaeva; seal asub superarvuti, mille monitorid jälgivad päikese protuberantse, mis võimaldavad tekitada tähevärava ussiaugus muutusi. SG-1 peab leidma õige protuberantsi, et minna ajas tagasi, kuid Qeteshi vägede rünnaku tõttu sunnib see neid minema aastasse 1929: kümme aastat enne õiget aega. Sam ja Daniel saavad tulevahetuses surma ja ainult Mitchell suudab läbida tähevärava, Teal`c saab surmavalt haavata aga ta suudab hävitada ajamasina koos enda ja Qeteshiga. Pärast kümne aasta pikkust ootamist on Mitchell "Achillese" pardal ning tapab läbi tähevärava saabuva Ba´ali ja tema väe. Olevikus ja uuestimuudetud ajajoones vaatab SG-1, kes ei tea midagi eelnenud sündmustest, väljavõtutseremooniat ilma mingisuguste vahejuhtumiteta. Maal mõtleb Daniel, mida Ba`al mõtles oma hoiatuse all, kuid ta otsustab selle üle mitte kaua juurelda. Filmi viimases lõigus näidatakse lähivõtet Mitchelli kapist, kus on pilt tema alternatiivsest endast vanaisa kõrval.

Osatäitjad
----------

Ben Browder ja Amanda Tapping filmivõtetel Arktikas
* Ben Browder – Cameron Mitchell ja Mitchelli vanaisa, "Achillese" kapten
* Amanda Tapping – Samantha Carter
* Christopher Judge – Teal'c
* Michael Shanks – Daniel Jackson
* Beau Bridges – kindralmajor Henry Landry
* Claudia Black – Vala Mal Doran ja Qetesh (Goa'uldina)
* Richard Dean Anderson – brigaadikindral Jonathan O'Neill
* William Devane – president Henry Hayes
* Cliff Simon – Ba'al
* Don S. Davis – kindralleitnant George Hammond

Filmi tootmine
--------------

"Tähevärav: Kontiinumi" kirjutas Brad Wright ja lavastas Martin Wood. Mõned filmi stseenid filmiti enne 2007. aasta märtsi, aga tegeliku filmimise alguseks määrati 22. mai 2007 Vancouveri Bridge'i stuudios. Filmi lükati edasi seniks kuni "Tähevärav: Atlantis" oli jõudnud 5. hooajani, sest tekkisid probleemid Carteri ja Mitchelli auastmega. Lõputiitrites mainiti neid kolonelleitnantidena, kuid kui nad sõidavad reaktiivlennukitega F-15, siis kannavad nad mõlemad koloneli auastet. Sellepärast filmi produtsendid mõistsid, et film tuleb välja lasta siis, kui Carterit ülendatakse. Viienda hooaja esilinastusel nimetati Carterit koloneliks ja ta lahkus "Atlantisest", et osaleda Goa`uldi väljavõtutseremooniast. Sellega taheti edasi anda teavet, et see toimub aasta pärast "Tähevärav: Tõelaegast". 

Browder, Anderson, Campbell ja Tapping filmivõtetel Arktikas
Esialgu pidi film algama vaatega Tok`ra linnale, aga Brad Wright otsustas, et film peaks algama tähevärava juhtimiskeskusest, näitamaks, et ka SG-1 on esindatud. Tegelaskuju Jack O'Neilli osavõttu üritas Wright kirjutada niiviisi, et puuduksid mõtted "looduslik" ja "sunniviisiline". See oli tema sõnul tähtis, sest filmis osales tegelaskujusid sarjast "Tähevärav SG-1" ja taheti, et vanad fännid tunneksid sõnumit "tere tulemast". "Achilleuse" nimetu kapteni surnukeha pidi esialgu olema tuvastatud pärast seda, kui SG-1 reisib Maale. Richard Dean Anderson ei pidanud esinema selles filmi stseenis, kus ta tapeti. Wright väidab, et oli määratud esinema ainult muudetud alternatiivses ajajoones Antarktikas, kuna niimoodi Wright palus tal seda teha.

Näitleja Michael Shanks ei saanud ajapuuduse tõttu Arktika-stseenides osaleda. Siiski oli Jackson pardal koos Cameron Mitchelli ja Samantha Carteriga eelmistes stseenides. Selleks, et muuta tema kadumine usutavaks, otsustas Wright, et Jacksoni jalg külmub gangreeni tõttu pärast luu murdumist ja ta ei saa teistega rännakut jätkata. Dialoogi kommenteerides märkis Wright, et stseenid oleks nagu ära lõigatud, sest käimas olid veel "Tähevärav SG-1" ja "Atlantise" episoodid ning need oli vaja säilitada, sest film pidi paistma pikemana kui tavalised sarja osad.

USS Alexandria (SSN-757) kannab SG-1-t Arktikas.
Film sisaldab stseene, USA mereväe füüsikalaboratooriumi jääkeskusest umbes 200 km Prudhoe lahest põhjas Alaskas. Nendes stseenides esinevad Richard Dean Anderson, Amanda Tapping ja Ben Browder. Neid filmiti 23. märtsist kuni 29. märtsini 2007. Filmis osaleb ka allveelaev USS Alexandria (SSN-757).  Arktikas filmiti stseene jääl , "Alexandria" taustal , "Alexandria" pardal  ning "Alexandria" jääle tõusmisel ja merre sukeldumisel. Arktika stseene filmiti ainult 3 näitleja ja 4 mehe võttegrupiga. Direktor Martin Wood pidi töötama ka lisastseenides (näiteks major Woodina) nagu teisedki võttegrupi liikmed. "Alexandria" kapten Mike Bernacchi ja tema meeskond mängisid filmis iseennast. Barry L. Campbell, San Diegos paikneva USA mereväe Arktika Allveelaevade labori operatsioonide juht, sai ka võimaluse filmis osaleda ja esines meremehena.  Produtsent Brad Wright tegi filmis esmaesinemise F-15 piloodina.

Film on pühendatud Paul McCanni ja Anthony Huntrodi mälestusele, kes kaotasid oma elud filmivõtete(mitte Kontiinumi) ajal jääkatte all, kui olid allveelaeva peal. Filmi tehti kokku 19 päeva, lisaks filmiti Arktikas 5 päeva (nad ise olid seal 7 päeva).  Film "Kontiinum" pääses ka Guinnessi rekordite raamatusse kõige kaugemal põhjas filmitud filmina.

Linastumine ja vastuvõtt
------------------------

Film esilinastus 25. juulil 2008 Californias San Diegos Comic-Conil, kus osales ka enamus näitlejatest. Film lasti välja DVD-l ja Blu-ray diskil 29. juulil 2008.  Robert C. Cooperi väitel tuleb film kõikjal maailmas DVD-l välja. Levitamise ja pressiteadetega tegeleb televisioonikompanii Fox.  Film esilinastus üle Suurbritannia 18. augustil 2008 pärast seda, kui see oli teleesilinastunud Briti telekanalis Sky 1 12. augustil. Oma debüüdil Suurbritannias ja Iirimaal kogus "Tähevärav: Kontiinum" 543 tuhat vaatajat, viies filmi Sky 1 edetabeli esikohale.  Film tõi Ameerikas piletitulu sisse 8 miljonit USA dollarit. Film teleesilinastus Syfy kanalil USAs 3. aprillil 2009.

Sky 1 telekanali arvustaja nimetas filmi "põhjalikuks nauditavaks rüseluseks".  Nix Sci Fi Coolist ütles oma ülevaates: "see lõpeb peaaegu täpselt samamoodi nagu kõik teised SG-1 osad: sa oled filmiga/sarja osaga rahul ja tahad näha rohkem."  Ülevaataja Christopher Monfette IGNist annab filmile 7 punkti 10-st ja ütles, et see on korralik film, aga ei ületa "ulmekirjanduse suurepärast taset".  Don Houston DVD Talkist kommenteeris, et "eelarve oli liiga väike".  Mark Wilson About.comist ütles, et see film oli lihtsalt järjekordne viis, kuidas produtsendid tulevad oma lemmiktegelaskujudega filmimaailma tagasi ja jõudis järeldusele, et see on "normaalne" film.  Darren Sumner ja David Read GateWorldist nimetasid seda "suurepäraseks filmiks" ja ütlesid, et see oli isegi parem kui "Tähevärav: Tõelaegas".  Dean Winkelspecht ütles, et see on selle aasta parim DVD-l väljastatud film. 

"Tähevärav: Kontiinum" võitis auhinna High-Def Disc 2008 kategoorias "Parim mitteteatriline Blu-ray".  Film kandideeris kuuele "Tähtkujude" auhinnale, kuid võitis neist 11. juulil 2009. ainult ühe. Claudia Black sai auhinna "Parima naisnäitlejana 2008. aasta ulmekirjanduse filmis, telefilmis või telesarjas" tema tegelaskuju Vala Mal Dorani eest.  Film kandideeris ka 2009. aastal 11 Leo auhinnale, kuid võitis neist 8. ja 9. mail 2009 ainult kolm: Brad Wright võitis kategoorias "Parim illustreerija keskmise pikkusega draamafilmis", Michael Shanks kategoorias "Parim meesnäitleja keskmise pikkusega draamafilmis", oma tegelase Daniel Jacksoni eest ning kolm produtsendi meeskonnaliiget Paul Sharpe, Iain Pattison ja Graeme Hughes kategoorias "Parim muusika keskmise pikkusega draamafilmis". 

Kaks "Tähevärava" filmi DVD-d, "Tähevärav: Kontiinum" ja "Tähevärav: Tõelaegas" avaldati Ameerika Ühendriikides topeltpakina DVD-l 3. märtsil 2009. Topeltpakk on saadaval ka Blu-Rayl.  Tulemas on ka kolmas tähevärava film, mis on plaanitud "Kontiinumi" järjeks ("Tähevärav: Revolutsioon") ja see keskendub Jack O'Neillile.

Viited
------

1. ↑  "Tapping räägib SG-1 filmidest". *GateWorld*. 9. august 2007. Vaadatud 29. detsember 2009.
2. ↑  Paul Spragg (november 2008). "Cam-Do Attitude". *TV Zone*. Originaali arhiivikoopia seisuga 9. detsember 2013. Vaadatud 13. november 2009.
3. ↑  ""Tähevärav: Kontiinumi" filmistseenid Arktikas". comingsoon.net. 14. märts 2007. Vaadatud 13. november 2009.
4. ↑  "APLIS`e postkaart #13". Originaali arhiivikoopia seisuga 21. august 2007. Vaadatud 13. november 2009.
5. ↑  "APLIS`e postkaart #14". Originaali arhiivikoopia seisuga 21. august 2007. Vaadatud 13. november 2009.
6. ↑  "APLIS`e postkaart #16". Originaali arhiivikoopia seisuga 18. august 2007. Vaadatud 13. november 2009.
7. ↑  MC1 Barrie Barber (17. aprill 2007). ""Tähevärava" näitlejad "USS Alexandria" pardal jääpangal". *Ameerika Ühendriikide Merevägi*. Originaali arhiivikoopia seisuga 16. august 2010. Vaadatud 7. august 2009.
8. ↑  "Mees visioonil: GateWorld räägib Martin Woodiga". *GateWorld*. 22. juuli 2008. Vaadatud 7. august 2009.
9. ↑  David Read (7. mai 2005). "New Frontier". GateWorld. Originaali arhiivikoopia seisuga 2. mai 2009. Vaadatud 7. august 2009.
10. ↑  "Tähevärav: Kontiinum DVD-l 29. juulil". GateWorld. 4. aprill 2008. Originaali arhiivikoopia seisuga 20. detsember 2008. Vaadatud 7. august 2009.
11. ↑  "Wright: Kontiinum on klassikaline tähevärava film". *GateWorld*. 21. november 2007. Originaali arhiivikoopia seisuga 23. november 2007. Vaadatud 7. august 2009.
12. ↑  ""Tähevärav: Kontiinumi" väljalaskmiskuupäev DVD-l". *TVShowsOnDVD.com*. Originaali arhiivikoopia seisuga 30. juuni 2012. Vaadatud 7. august 2009.
13. ↑  ""Tähevärav: Kontiinumi" lisad, andmed ja hinnad on avaldatud". *TVShowsOnDVD.com*. Originaali arhiivikoopia seisuga 30. juuni 2009. Vaadatud 7. august 2009.
14. ↑  "Uued suunad, 2. osa. Gateworld räägib Robert C. Cooperiga". GateWorld. Juuli 2007. Originaali arhiivikoopia seisuga 19. detsember 2008. Vaadatud 7. august 2009.
15. ↑  "BARB multitelekanali top 10 programmi". barb.co.uk. Originaali arhiivikoopia seisuga 5. oktoober 2008. Vaadatud 7. august 2009.
16. ↑  "SyFys esilinastub "Tähevärava" filmikomplekt". ComingSoon.net. 5. veebruar 2009. Originaali arhiivikoopia seisuga 9. veebruar 2009. Vaadatud 9. november 2009.
17. ↑  "Eelvaade: "Tähevärav: Kontiinum"". Sky Entertainment. Vaadatud 7. august 2009.
18. ↑  Nix. ""Tähevärav: Kontiinum" (2008) filmi ülevaade". Sci Fi Cool. Originaali arhiivikoopia seisuga 3. aprill 2009. Vaadatud 7. august 2009.
19. ↑  "Tähevärav: Kontiinum Blu-ray ülevaade". IGN. Vaadatud 7. august 2009.
20. ↑  Don Houston. ""Tähevärav: Kontiinum"". DVD Talk. Vaadatud 7. august 2009.
21. ↑  Mark Wilson. "Ülevaade: "Tähevärav: Kontiinum"". About.com. Originaali arhiivikoopia seisuga 10. juuni 2011. Vaadatud 7. august 2009.
22. ↑  Darren Sumner ja David Read. "Ülevaade: "Tähevärav: Kontiinum"". GateWorld. Originaali arhiivikoopia seisuga 5. märts 2009. Vaadatud 7. august 2009.
23. ↑  Dean Winkelspecht. ""Tähevärav: Kontiinumi" ülevaade DVD-l". DVD Town. Originaali arhiivikoopia seisuga 30. juuli 2012. Vaadatud 7. august 2009.
24. ↑  ""Kontiinum" võidab HD auhinna". Metro–Goldwyn–Mayer. 12. november 2008. Originaali arhiivikoopia seisuga 27. november 2009. Vaadatud 13. november 2009.
25. ↑  "Tähtkujude auhinnad". Stargate Archive.com. Vaadatud 7. august 2009.
26. ↑  "Leo auhinnad, 2009. aasta võitjad". Leo Awards. Originaali arhiivikoopia seisuga 13. juuli 2011. Vaadatud 7. august 2009.
27. ↑  ""Tähevärav SG-1": uus topeltpakk koos uue pakendiga, filmi Tõelaeka ja Kontiinumi DVD filmidele". TV Shows On DVD. 17. detsember 2008. Originaali arhiivikoopia seisuga 23. mai 2010. Vaadatud 9. november 2009.
28. ↑  Darren, Sumner. "Anderson kinnitab SGU`s esinemise". GateWorld. Vaadatud 7. august 2009.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Stargate: Contiinuum** |

* Ametlik koduleht
* "Tähevärav: Kontiinum" GateWorldi fännisaidil
* "Tähevärav: Kontiinum" saidil The Numbers

| * v
* r
Tähevärav  |
| --- |
| Sarjad | 
SG-1 **·** Atlantis **·** Universum |
| Filmid | 
Tähevärav **·** Tõelaegas **·** Kontiinum |
| SG-1 | 
Samantha Carter **·** George Hammond **·** Daniel Jackson **·** Hank Landry **·** Vala Mal Doran **·** Cameron Mitchell **·** Jack O'Neill **·** Jonas Quinn **·** Teal'c |
| Atlantis | 
Carson Beckett **·** Samantha Carter **·** Ronon Dex **·** Teyla Emmagan **·** Aiden Ford **·** Jennifer Keller **·** Rodney McKay **·** John Sheppard **·** Elizabeth Weir **·** Richard Woolsey |
| Universum | 
Chloe Armstrong **·** Ronald Greer **·** Tamara Johansen **·** Nicholas Rush **·** Matthew Scott **·** Eli Wallace **·** Everett Young |